               EURÓPSKA KOMISIA
            V Bruseli29. 8. 2017
            COM(2017) 457 final
            2017/0211(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Medzinárodnej organizácii pre vinič a víno

               DÔVODOVÁ SPRÁVA

               1.PREDMET NÁVRHU

               Tento návrh sa týka rozhodnutia o stanovení pozície, ktorá sa má prijať v mene Únie v Medzinárodnej organizácii pre vinič a víno (OIV) v súvislosti s plánovaným prijatím rozhodnutia udeliť Únii v rámci OIV osobitné postavenie.

               2.KONTEXT NÁVRHU

               2.1.Dohoda zakladajúca Medzinárodnú organizáciu pre vinič a víno

               Cieľom Dohody zakladajúcej Medzinárodnú organizáciu pre vinič a víno podpísanej v Paríži 3. apríla 2001 (ďalej len „dohoda“) je založiť OIV, ktorá nahrádza Medzinárodný úrad pre vinič a víno. Dohoda nadobudla platnosť 1. januára 2004.

               Zmluvnými stranami dohody je 20 členských štátov EÚ
                  1
               .

               2.2.MEDZINÁRODNÁ ORGANIZÁCIA PRE VINIČ A VÍNO (OIV)

               Medzinárodná organizácia pre vinič a víno je medzivládna vedecko-technická organizácia pôsobiaca v oblasti vinohradníctva, vinárstva a iných výrobkov z hroznovej šťavy.

               OIV prispieva k medzinárodnej harmonizácii existujúcich postupov a noriem súvisiacich s vínom tým, že vypracúva odporúčania v týchto oblastiach:

               –
                     podmienky na vinohradnícku produkciu,

               –
                     enologické postupy,

               –
                     definovanie alebo opis výrobkov, označovanie a podmienky uvedenia na trh,

               –
                     metódy analýzy a posudzovania výrobkov z hroznovej šťavy.

               2.3.Plánované rozhodnutie OIV

               Nejde o iniciatívu v rámci Programu regulačnej vhodnosti a efektívnosti (REFIT).

               Dňa 20. októbra 2017 má OIV na svojom 16. valnom zhromaždení prijať rozhodnutie týkajúce sa udelenia osobitného postavenia Únii v rámci OIV (ďalej len „plánovaný akt“).

               Únia nemá v súčasnosti v OIV žiadne oficiálne postavenie. Účelom plánovaného aktu je posilniť a formalizovať úlohu Únie v rámci OIV.

               3.POZÍCIA, KTORÁ SA MÁ PRIJAŤ V MENE ÚNIE

               3.1.Dôvody a ciele pozície

               Rada 1. októbra 2015 poverila Komisiu, aby s OIV nadviazala prieskumné rozhovory s cieľom získať pre Úniu osobitné postavenie v súlade s článkom 4 rokovacieho poriadku OIV.

               Keďže Únia v súčasnosti nemá v OIV oficiálne postavenie, zástupcovia Komisie sú pozývaní len neformálne na zasadnutia expertných skupín, podvýborov a výborov, ale nemajú oprávnenie zúčastňovať sa na zasadnutiach výkonného výboru. Takisto sú občas pozývaní na valné zhromaždenie, kde členovia OIV prijímajú uznesenia, ale bez právomoci zasahovať. Únia neplatí do OIV žiadne príspevky.

               Táto obmedzená účasť neumožňuje Komisii, aby bola plne informovaná o tvorbe nových uznesení.

               Vzhľadom na právne účinky, ktoré môžu mať niektoré uznesenia OIV, a s prihliadnutím na právomoci Únie vo väčšine oblastí, ktorými sa OIV zaoberá, účelom plánovaného aktu je posilniť a formalizovať úlohu Únie v rámci OIV.

               Toto postavenie totiž umožní Komisii ako zástupcovi Únie na základe článku 17 ZEÚ, aby bola plne informovaná o vypracovaní nových uznesení, aby mohla koordinovať spoločnú pozíciu EÚ k týmto uzneseniam, aby mohla formálne a v mene Únie zasahovať do činnosti výborov, podvýborov a expertných skupín a zúčastňovať sa na zasadnutiach valného zhromaždenia a výkonného výboru. Tým by sa zabezpečilo jednotné zastúpenie EÚ v OIV bez spochybnenia úlohy vedeckých expertov z členských štátov EÚ v rámci OIV.

               Okrem toho by zástupcovia EÚ na základe tohto postavenia mohli za rovnakých podmienok ako členovia OIV získať prístup k všetkým dokumentom tejto organizácie. Tým sa uľahčí príprava budúcich rozhodnutí, ktoré bude musieť Rada prijať v súlade s článkom 218 ods. 9 ZFEÚ, pred hlasovaním o uzneseniach valného zhromaždenia OIV.

               So zreteľom na uvedené skutočnosti by sa malo OIV navrhnúť, aby Únii udelila osobitné postavenie podľa článku 4 rokovacieho poriadku OIV. Člen Komisie zodpovedný za poľnohospodárstvo a rozvoj vidieka bude oprávnený podpísať výmenu listov v mene Komisie a na jej zodpovednosť.

               3.2.Súlad s existujúcimi ustanoveniami v tejto oblasti politiky

               Aj keď uznesenia OIV ako také nie sú podľa nariadenia (EÚ) č. 1308/2013 záväzné na úrovni EÚ, niektoré uznesenia prijaté a uverejnené organizáciou OIV môžu mať právny účinok. Pokiaľ ide o vinárske výrobky, právne predpisy EÚ odkazujú na OIV v týchto ustanoveniach:

               –v článku 80 ods. 5 nariadenia o spoločnej organizácii trhov, v ktorom sa stanovuje, že metódy analýzy pre víno sú založené na metódach, ktoré OIV odporučila a uverejnila, pokiaľ nie sú neúčinné alebo nevhodné z hľadiska cieľa, ktorý Únia sleduje;

               –v článku 9 nariadenia Komisie (ES) č. 606/2009 o enologických postupoch, podľa ktorého špecifikácie čistoty a identifikácie látok používaných v rámci enologických postupov sú tie, ktoré sú stanovené a uverejnené v Medzinárodnom enologickom kódexe OIV;

               –v článku 80 ods. 3 písm. a) nariadenia o spoločnej organizácii trhov, v ktorom sa stanovuje, že Komisia pri povoľovaní týchto postupov prihliada na enologické postupy a metódy analýzy, ktoré odporučila a uverejnila OIV;

               –v článku 90 ods. 2 nariadenia o spoločnej organizácii trhov, podľa ktorého sa dovážané vinárske výrobky musia vyrábať v súlade s enologickými postupmi, ktoré povolila Únia alebo v súlade s enologickými postupmi, ktoré odporučila a uverejnila OIV; a

               –v článku 3 nariadenia (ES) č. 2870/2000, v ktorom sa stanovuje, že v prípadoch, keď Únia nestanovila analytické metódy na zisťovanie a kvantifikáciu látok obsiahnutých v konkrétnej liehovine, môžu sa použiť analytické metódy, ktoré uznáva OIV.

               Vzhľadom na to, že uznesenia OIV môžu mať právne účinky a že Únia má v týchto oblastiach výlučné právomoci, musí Rada podľa článku 218 ods. 9 ZFEÚ prijať pred hlasovaním o uzneseniach v OIV spoločnú pozíciu v mene Únie. Osobitné postavenie EÚ v rámci OIV prípravu takejto pozície uľahčí.

               3.3.Súlad s ostatnými politikami Únie

                  Uznesenia OIV sa môžu týkať aj záležitostí, na ktoré sa vzťahujú horizontálne právne predpisy EÚ, ako napríklad poskytovanie informácií o potravinách spotrebiteľom a používanie prídavných látok v potravinách.

               Je dôležité, aby bolo EÚ udelené osobitné postavenie, čo zástupcom EÚ umožní získať prístup k všetkým dokumentom OIV a overiť prípadný nesúlad uznesení OIV s právom EÚ a možné právne účinky.

               4.PRÁVNY ZÁKLAD

               4.1.
                     Procesnoprávny základ

               4.1.1.
                     Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Článok 218 ods. 9 ZFEÚ sa uplatňuje bez ohľadu na to, či je Únia členom predmetného orgánu alebo zmluvnou stranou predmetnej dohody.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“.

               4.1.2.
                     Uplatnenie na tento prípad

               OIV je orgán zriadený dohodou, konkrétne Dohodou zakladajúcou Medzinárodnú organizáciu pre vinič a víno.

               Vzhľadom na to, že uznesenia OIV môžu mať právne účinky a že Únia má v týchto oblastiach výlučné právomoci, sa akt, na prijatie ktorého sa OIV vyzýva, týka priamo záujmov Únie.

               Plánovaným aktom sa inštitucionálny rámec dohody nedopĺňa ani nemení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.
                     Hmotnoprávny základ

               4.2.1.
                     Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu plánovaného aktu, v súvislosti s ktorým sa prijíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.
                     Uplatnenie na tento prípad

               Hlavný cieľ a obsah plánovaného aktu sa týkajú spoločnej poľnohospodárskej politiky.

               Hmotnoprávnym základom navrhovaného rozhodnutia je preto článok 43 ZFEÚ.

               4.3.
                     Záver

               Právnym základom navrhovaného rozhodnutia by mal byť článok 43 ZFEÚ v spojení s článkom 218 ods. 9 ZFEÚ.

               2017/0211 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Medzinárodnej organizácii pre vinič a víno

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dohoda zakladajúca Medzinárodnú organizáciu pre vinič a víno (ďalej len „dohoda“) nadobudla platnosť 1. januára 2004.

               (2)Podľa článku 2 dohody môže Medzinárodná organizácia pre vinič a víno (ďalej len „OIV“) prijať odporúčania týkajúce sa podmienok na vinohradnícku produkciu, oenologických praktík, definovania alebo opisu výrobkov, označovania a podmienok uvedenia na trh a metód analýzy a posudzovania výrobkov z hroznovej šťavy.

               (3)V právnych predpisoch Únie v oblasti enologických postupov sa zohľadňujú odporúčania OIV. Metódy analýzy používané v Únii vychádzajú z odporúčaní OIV. Špecifikácie OIV týkajúce sa látok sú priamo začlenené do právnych predpisov EÚ. Do právomoci Únie spadajú aj ďalšie záležitosti, ktorými sa zaoberá OIV.

               (4)Je v spoločnom záujme OIV a Únie, aby bola Únia plne informovaná o diskusiách týkajúcich sa vypracovania nových uznesení OIV. Aktívnejším zapojením Únie do činnosti OIV by sa malo uľahčiť vymedzenie pozícií Únie v súvislosti s návrhmi odporúčaní OIV a budúcim vypracovaním právnych predpisov Únie v súlade s normami OIV. Mali by sa jasne vymedziť rozsah pôsobnosti a podmienky účasti EÚ v rámci OIV.

               (5)Únia v súčasnosti nemá v Medzinárodnej organizácii pre vinič a víno žiadny oficiálny štatút.

               (6)V súlade s článkom 4 rokovacieho poriadku OIV môže medzinárodná medzivládna organizácia požiadať, aby jej bolo udelené osobitné postavenie, ktoré jej umožní podieľať sa na činnosti výborov, podvýborov a expertných skupín a zúčastňovať sa na zasadnutiach valného zhromaždenia a výkonného výboru. V tomto článku sa stanovuje, že na návrh výkonného výboru a so súhlasom valného zhromaždenia sa medzi OIV a dotknutou organizáciou uzatvorí osobitné dojednanie a týmto osobitným dojednaním sa v každom konkrétnom prípade vymedzia konkrétne podmienky spolupráce vrátane výšky ročného finančného príspevku. V bode A.5 prílohy 3 k uvedenému rokovaciemu poriadku sa ďalej stanovuje, že rozhodnutia o udelení takéhoto štatútu prijíma valné zhromaždenie OIV a že generálny riaditeľ OIV zašle toto rozhodnutie dotknutej organizácii formou výmeny listov.

               (7)Rada 1. októbra 2015 poverila Komisiu, aby s OIV nadviazala prieskumné rozhovory s cieľom získať pre Úniu osobitné postavenie v súlade s článkom 4 rokovacieho poriadku OIV
                  2
               . Výsledkom prieskumných rozhovorov je osobitné dojednanie v prílohe k tomuto rozhodnutiu. Účinky osobitného postavenia Únie v rámci OIV budú obmedzené na osobitné podmienky vymedzené v tomto postavení.

               (8)Napriek tomu, že s osobitným postavením nie sú spojené hlasovacie práva, toto postavenie umožní väčšie zapojenie Únie v OIV bez toho, aby sa zmenila úloha členských štátov, ktoré sú členmi OIV a ktoré by si mali svoje postavenie udržať.

               (9)Po týchto prieskumných rozhovoroch Rada poverila Komisiu, aby v mene EÚ odovzdala OIV list so žiadosťou, aby Únii udelila osobitný štatút v súlade s podmienkami osobitného dojednania, ktoré je uvedené v prílohe k tomuto rozhodnutiu.

               (10)Po prijatí tohto listu má OIV na svojom 16. valnom zhromaždení 20. októbra 2017 prijať rozhodnutie týkajúce sa udelenia osobitného postavenia Únii v rámci OIV (ďalej len „plánovaný akt“).

               (11)Členmi OIV je 20 členských štátov EÚ. Je vhodné stanoviť pozíciu, ktorú majú členské štáty prijať v mene Únie na valnom zhromaždení OIV, keďže plánovaný akt sa týka úlohy Únie v rámci OIV, a tým aj priamo ovplyvňuje záujmy Únie.

               (12)Členské štáty, ktoré sú členmi OIV, by mali podporiť rozhodnutie valného zhromaždenia udeliť Únii osobitné postavenie a uzatvárať s Úniou takéto osobitné dojednanie, ktoré je uvedené v prílohe k tomuto rozhodnutiu, vzhľadom na právne účinky, ktoré môžu mať niektoré uznesenia OIV, ako aj vzhľadom na právomoci Únie vo väčšine oblastí, ktorými sa zaoberá OIV.

               (13)Vychádza sa z toho, rozhodnutie valného zhromaždenia OIV udeliť toto postavenie odovzdá EÚ generálny riaditeľ OIV, čím potvrdí dátum, ku ktorému začne osobitné postavenie EÚ v rámci OIV platiť,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie na 16. valnom zhromaždení OIV, pokiaľ ide o rozhodnutie udeliť Únii osobitné postavenie v rámci OIV v súlade s podmienkami osobitného dojednania medzi OIV a Úniou sa uvádza v prílohe.

               Článok 2

               Pozíciu uvedenú v článku 1 vyjadria členské štáty Únie, ktoré sú členmi OIV, konajúc spoločne.

               Článok 3

               Toto rozhodnutie je určené členským štátom.

               V Bruseli

                     Za Radu

                     predseda

                        FINANČNÝ VÝKAZ

                        Fin Stat/17/MK/aj/

                        rev13364208

                        agri.ddg3.g.2(2017)3305536

                        6.221.2017.1

                        DÁTUM: 12. 6. 2017

                        1.

                        ROZPOČTOVÝ RIADOK:

                        Kapitola 05 06 MEDZINÁRODNÉ ASPEKTY OBLASTI POLITIKY POĽNOHOSPODÁRSTVA A ROZVOJA VIDIEKA

                        05 06 02 Medzinárodné organizácie v oblasti poľnohospodárstva

                        ROZPOČTOVÉ PROSTRIEDKY:

                        B2017: 180 000 EUR

                        2.

                        NÁZOV:
                        Návrh rozhodnutia Rady o pozícii, ktorá sa má prijať v mene Európskej únie v Medzinárodnej organizácii pre vinič a víno

                        3.

                           PRÁVNY ZÁKLAD: Právnym základom tohto návrhu je článok 43 v spojení s článkom 218 ods. 9 Zmluvy o fungovaní Európskej únie.

                        4.

                        CIELE:

                        Formalizovať úlohu EÚ v rámci OIV.

                        5.

                        FINANČNÉ DÔSLEDKY

                        12-MESAČNÉ OBDOBIE

                           (v EUR)

                        BEŽNÝ ROZPOČTOVÝ ROK 2017

                        (v EUR)

                        NASLEDUJÚCI ROZPOČTOVÝ ROK 2018

                        (v EUR)

                        5.0.

                        VÝDAVKY

                        –
                              Z ROZPOČTU EÚ
                           (NÁHRADY/INTERVENCIE)

                        –
                              VÝDAVKY NÁRODNÝCH ORGÁNOV

                        –
                              INÉ

                        140 000

                           140 000

                        5.1.

                        PRÍJMY

                        –
                              VLASTNÉ ZDROJE EÚ
                           (POPLATKY/CLÁ)

                        –
                              VNÚTROŠTÁTNE

                        5.0.1.

                        ODHADOVANÉ VÝDAVKY

                        5.1.1.

                        ODHADOVANÉ PRÍJMY

                        5.2.

                        SPÔSOB VÝPOČTU: Plánuje sa osobitné dojednanie týkajúce sa osobitného postavenia Európskej únie v rámci Medzinárodnej organizácie pre vinič a víno. OIV berie na vedomie, že EÚ má v úmysle vyplácať OIV v súvislosti s týmto osobitným postavením ročný finančný príspevok.

                        6.0.

                        MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU?

                        ÁNO NIE

                        6.1.

                        MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU?

                        6.2.

                        BUDE POTREBNÝ DOPLŇUJÚCI ROZPOČET?

                        6.3.

                        BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV?

                        ÁNO NIE

                        Ročný finančný príspevok do OIV je stanovený v prílohe k tomuto rozhodnutiu.

                     (1)
                  Belgicko, Bulharsko, Cyprus, Česká republika, Fínsko, Francúzsko, Grécko, Holandsko, Chorvátsko, Lotyšsko, Luxembursko, Maďarsko, Malta, Nemecko, Poľsko, Portugalsko, Rakúsko, Rumunsko, Slovensko, Slovinsko, Španielsko, Švédsko, Taliansko.

                     (2)
                  12434/15 a 12270/15.

    ---documentbreak---

               EURÓPSKA KOMISIA
            V Bruseli29. 8. 2017
            COM(2017) 457 final
            PRÍLOHA
            k
            návrhu rozhodnutia Radyo pozícii, ktorá sa má prijať v mene Európskej únie v Medzinárodnej organizácii pre vinič a víno

               PRÍLOHA

               Členské štáty EÚ, ktoré sú členmi OIV, podporujú rozhodnutie valného zhromaždenia OIV, podľa ktorého sa Európskej únii udelí osobitné postavenie v súlade s podmienkami tohto osobitného dojednania medzi OIV a Európskou úniou:

               Osobitné dojednanie týkajúce sa osobitného postavenia Európskej únie v rámci Medzinárodnej organizácie pre vinič a víno.

               1. OBLASTI SPOLUPRÁCE

               Medzinárodná organizácia pre vinič a víno (OIV) a Európska únia (EÚ) majú spoločné ciele v sektore vinohradníctva a vinárstva. Obidve prispievajú k harmonizácii postupov a noriem na medzinárodnej úrovni a na úrovni EÚ s cieľom uľahčiť výrobu vinohradníckych a vinárskych výrobkov a ich uvádzanie na trh. OIV predovšetkým prijíma a uverejňuje uznesenia týkajúce sa viniča a vína a pomáha iným medzinárodným organizáciám zapojeným do normalizačných činností. Medzi činnosti EÚ v oblastiach, ktorými sa zaoberá OIV, patria pravidlá týkajúce sa vymedzenia a výroby vín, aromatizovaných vínnych výrobkov, vínnych destilátov, hroznovej šťavy a stolového hrozna, ako aj ich uvádzania na trh.

               2. KONKRÉTNE PODMIENKY V OBLASTI SPOLUPRÁCE

               EÚ zastúpená Európskou komisiou môže zasahovať do činností výborov, podvýborov a skupín expertov OIV. Na týchto stretnutiach bude zástupca Európskej komisie podľa potreby predovšetkým vysvetľovať prípadné právne predpisy EÚ v danej oblasti a osobitný záujem EÚ o skúmané otázky.

               Zástupca Európskej komisie sa môže zúčastňovať na zasadnutiach valného zhromaždenia a výkonného výboru. Na požiadanie a podľa rokovacieho poriadku OIV môže zástupca Európskej komisie informovať uvedené orgány o pozíciách EÚ k otázkam programu, ktoré sú predmetom priameho záujmu EÚ.

               Európska komisia bude OIV pravidelne nabádať k tomu, aby si vymieňali informácie a diskutovali o témach spoločného záujmu pre OIV a EÚ.

               OIV bude v rovnakom čase, ako všetkým členom OIV, posielať Európskej komisii (prostredníctvom e-mailovej schránky AGRI-OIV@ec.europa.eu) všetky relevantné dokumenty vrátane návrhov uznesení, ktoré by mohli byť predložené na hlasovanie na valnom zhromaždení. Aby EÚ mohla stanoviť svoje prípadné pozície načas, bude OIV posielať návrhy uznesení čo najskôr pred konaním valného zhromaždenia, na ktorom sa o nich bude hlasovať.

               Pri uverejnení všetkých relevantných dokumentov týkajúcich sa prijatia nových právnych aktov EÚ, ktoré sú predmetom priameho záujmu OIV, Európska komisia tieto postúpi OIV.

               OIV berie na vedomie, že EÚ bude vyplácať ročný finančný príspevok vo výške 140 000 EUR.